Diari Oficial de la Generalitat Valenciana


Sumari del DOGV 8737, del 11-02-2020 (2020/1156)

INSTRUCCIÓ de 20 de gener de 2020, del Síndic de Greuges de la Comunitat Valenciana, per la qual es regula el Registre d'Activitats de Tractament de dades de caràcter personal.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8737

Data del DOGV
:   11-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1156


Data del document
:   20-01-2020

Organisme emissor
:   Sindic de Greuges

Tipus de document
:   Instrucció

Anàlisi jurídica

INSTRUCCIÓ de 20 de gener de 2020, del Síndic de Greuges de la Comunitat Valenciana, per la qual es regula el Registre d'Activitats de Tractament de dades de caràcter personal. [2020/1156]  
La protecció de les persones físiques en relació amb el tractament de dades personals és un dret fonamental protegit per l'article 18.4 de la Constitució Espanyola. D'aquesta manera, la nostra Constitució va ser pionera en el reconeixement del dret fonamental a la protecció de dades personals quan va disposar que «la llei limitarà l'ús de la informàtica per a garantir l'honor i la intimitat personal i familiar dels ciutadans i el ple exercici dels seus drets». Es feia així ressò dels treballs desenvolupats des de la fi de la dècada de 1960 en el Consell d'Europa i de les poques disposicions legals adoptades en països del nostre entorn.  
  
El Tribunal Constitucional va assenyalar en la seua Sentència 94/1998, de 4 de maig, que ens trobem davant d'un dret fonamental a la protecció de dades pel qual es garanteix a la persona el control sobre les seues dades, qualssevol dades personals, i sobre el seu ús i destinació, per a evitar-ne el tràfic il·lícit o lesiu per a la dignitat i els drets dels afectats; d'aquesta manera, el dret a la protecció de dades es configura com una facultat del ciutadà per a oposar-se que determinades dades personals siguen usades per a finalitats diferents d'aquelles que en van justificar l'obtenció.  
La Sentència 292/2000, de 30 de novembre, el considera un dret autònom i independent, que consisteix en un poder de disposició i de control sobre les dades personals, que faculta la persona per a decidir quines d'aquestes dades es poden proporcionar a un tercer, ja siga l'Estat o un particular, o quines dades pot obtenir aquest tercer, i que també permet a l'individu saber qui posseeix aquestes dades personals i per a què, de manera que s'hi pot oposar a aquesta possessió o ús.  
D'altra banda, en l'article 8 de la Carta dels Drets Fonamentals de la Unió Europea i en l'article 16.1 del Tractat de Funcionament de la Unió Europea també es troba recollit.  
El Parlament Europeu i el Consell, fent ús de les facultats atribuïdes per l'article 16, apartat 2, del TFUE, van aprovar el Reglament 2016/679/UE, de 27 d'abril, de protecció de les persones físiques pel que fa al tractament de dades personals i a la lliure circulació d'aquestes dades (d'ara endavant, RGPD, que va entrar en vigor el 25.05.2018), en considerar que, per a garantir un nivell uniforme i elevat de protecció de les persones físiques i eliminar els obstacles a la circulació de dades personals dins de la Unió, el nivell de protecció dels drets i llibertats de les persones físiques pel que fa al tractament d'aquestes dades ha de ser coherent i homogeni en tots els estats membres.  
  
El RGPD comporta la revisió de les bases legals del model europeu de protecció de dades més enllà d'una mera actualització de la normativa vigent. La major novetat que presenta el Reglament és l'evolució des d'un model basat, fonamentalment, en el control del compliment, fins a un altre que descansa en el principi de responsabilitat activa, fet que exigeix una valoració prèvia pel responsable o encarregat del tractament del risc que poguera generar el tractament de les dades de caràcter personal per a, a partir d'aquesta valoració, adoptar les mesures que escaiguen.  
Unes altres novetats són la introducció del principi de responsabilitat activa, el principi de minimització de dades personals, la figura del delegat de protecció de dades, la privacitat des del disseny, la privacitat per defecte, les notificacions de trencaments de seguretat que puguen afectar les dades personals, les avaluacions d'impacte en la protecció de dades, la supressió de la inscripció de fitxers, si bé responsables i encarregats hauran de configurar el denominat Registre d'Activitats de Tractament, com també el contingut del dret d'informació en la recollida de dades que cal facilitar als afectats, ja que s'amplia notablement.  
  
El principi de seguretat jurídica, en el seu vessant positiu, obliga els estats membres a integrar l'ordenament europeu en l'intern d'una manera suficientment clara i pública com per a permetre el seu ple coneixement, tant pels operadors jurídics, com pels ciutadans mateixos, mentre que, en el seu vessant negatiu, implica l'obligació per a aquests estats d'eliminar situacions d'incertesa derivades de l'existència de normes en el dret nacional incompatibles amb l'europeu.  
  
Per això, encara que el RGPD és una norma directament aplicable i no requereix transposició interna, les Corts Generals han aprovat la Llei orgànica 3/2018, de 5 de desembre, de protecció de dades personals i garantia dels drets digitals, en l'article 31.1 de la qual es disposa que els responsables i encarregats del tractament o, si s'escau, dels seus representants hauran de mantindre el registre d'activitats de tractament i hauran de fer públic un inventari d'aquestes activitats de forma accessible i per mitjans electrònics.  
En compliment d'aquesta obligació legal, resulta necessari adequar a les noves exigències legals la Instrucció de 3 de març de 2009 (DOGV 12.03.2009), del Síndic de Greuges de la Comunitat Valenciana, per la qual s'aprova la creació i l'anul·lació de fitxers de dades de caràcter personal.  
Atenent a tot el que hem exposat més amunt, i fent ús de les facultats que li atorga la Llei 11/1988, de 26 de desembre, com també l'article 7.r) del Reglament d'organització i funcionament de la institució, la Junta de Coordinació i Règim Interior del Síndic de Greuges ha aprovat, en sessió del dia 20 de gener de 2020, les normes següents:  
  
Primera. Objecte  
Aquesta Instrucció té com a objecte la regulació del Registre d'Activitats de Tractament de dades de caràcter prsonal existents en el Síndic de Greuges de la Comunitat Valenciana i que estan incloses en l'àmbit d'aplicació del RGPD.  
  
Segona. Activitats de tractament  
Es regulen les següents activitats de tractament de dades de caràcter personal titularitat del Síndic de Greuges de la Comunitat Valenciana:  
  
- Gestió de queixes  
- Consultes  
- Personal  
- Relacions institucionals  
- Registre general  
- Gestió econòmica  
- Videovigilància  
. Control d'accés a la seu  
. Suggeriments i reclamacions  
Totes aquestes activitats de tractament estan detallades en annex a la present Instrucció, de conformitat amb allò que disposa l'article 30 del RGPD.  
  
Tercera. Responsable de les activitats de tractament  
El Síndic de Greuges de la Comunitat Valenciana, com a responsable de les activitats de tractament, adoptarà les mesures d'índole tècnica i organitzativa que siguen necessàries, i assegurarà, en tot cas, la confidencialitat, seguretat i integritat de les dades, com també aquelles conduents a fer efectives les garanties, obligacions i drets reconeguts en el RGPD.  
  
Quarta. Accés a dades per part de tercers  
Quan s'encarregue el tractament de dades a un tercer, alié al Síndic de Greuges de la Comunitat Valenciana, caldrà fer constar expressament en el corresponent contracte que l'encarregat del seu tractament únicament tractarà les dades d'acord amb les instruccions del Síndic de Greuges de la Comunitat Valenciana, que no les aplicarà o utilitzarà amb finalitats diferent d'aquelles que figuren en el contracte, ni les comunicarà, ni tan sols per a la seua conservació, a altres persones. Així mateix, en el contracte s'estipularan les mesures de seguretat que l'encarregat del tractament està obligat a implementar.  
  
Cinquena. Drets d'accés, rectificació, supressió, limitació del tractament, portabilitat de les dades i oposició  
Les persones afectades per les activitats mencionades podran exercir els seus drets d'accés, rectificació, supressió, limitació del tractament, portabilitat de les dades i oposició, quan escaiga, davant de la Junta de Coordinació i Règim Interior del Síndic de Greuges (carrer Pascual Blasco, núm. 1, 03661 Alacant) o davant del delegat de protecció de dades (dpd\_bpgble@ijz.wj).  
  
  
DISPOSICIÓ DEROGATÒRIA ÚNICA  
  
Queda derogada la Instrucció de 3 de març de 2009, per la qual s'aprova la creació i l'anul·lació de fitxers de dades de caràcter personal.  
  
DISPOSICIÓ FINAL ÚNICA  
  
La present Instrucció entrarà en vigor el mateix dia que es publique en el Diari Oficial de la Generalitat Valenciana.  
  
Alacant, 20 de gener de 2020.- El síndic de greuges de la Comunitat Valenciana: Ángel Luna González.  
  
  
  
ANNEX  
Activitats de tractament  
  
1. Activitat: gestió de queixes  
1.1. Responsable  
Junta de Coordinació i Règim Interior del Síndic de Greuges.  
1.2. Finalitats  
Gestió, tramitació i seguiment dels escrits de queixa i de la resta de documentació que s'hi puga acompanyar dirigits al Síndic de Greuges, com també dels expedients a què donen lloc. Tipificació corresponent a la finalitat i els usos previstos: atenció al ciutadà. Procediment de queixa. Finalitats històriques, estadístiques o científiques.  
1.3. Delegat de protecció de dades  
dpd\_pjhhax@jwf.xr  
1.4. Categories de persones interessades  
Ciutadans. Representants legals. Càrrecs públics.  
1.5. Categories de dades personals  
- Dades especialment protegides: salut, violència de gènere, ideologia, creences, origen racial o ètnic, afiliació sindical i/o política, vida sexual.  
- Dades relatives a la comissió d'infraccions: dades relatives a infraccions administratives o penals.  
- Dades de caràcter identificatiu: NIF/DNI. Nom i cognoms. Adreça. Telèfon. Signatura/empremta, número de la Seguretat Social, imatge/veu. Targeta sanitària. Adreça electrònica.  
- Altres tipus de dades: acadèmiques i professionals. Característiques personals. Circumstàncies socials. Detalls d'ocupació, econòmics, financers i d'assegurances, informació comercial. Transaccions de béns i serveis.  
1.6. Persones destinatàries de cessions  
Interessats legítims. Òrgans judicials. Òrgans de l'Administració europea, estatal, autonòmica i local. Diputació Provincial. Col·legis professionals. Defensors del Poble.  
1.7. Transferències internacionals de dades  
No es produeixen transferències internacionals de dades.  
1.8. Mesures tècniques i organitzatives de seguretat  
Nivell de seguretat alt. Funcions i obligacions del personal. Control d'accessos. Gestió de contrasenyes. Còpies de suport. Dispositius d'emmagatzematge. Registre d'incidències.  
1.9. Legitimació per al tractament de les dades  
Llei 11/1988, de 26 de desembre, del Síndic de Greuges. Consentiment de l'afectat.  
1.10 Terminis de conservació de les dades  
Es conservaran durant el temps necessari per a complir amb la finalitat per a la qual es van demanar i per a determinar les possibles responsabilitats que es pogueren derivar d'aquesta finalitat i del tractament de les dades. Hi serà aplicable el que disposa la normativa d'arxius i documentació.  
2. Activitat: consultes  
2.1. Responsable  
Junta de Coordinació i Règim Interior del Síndic de Greuges.  
2.2. Finalitats  
Gestió, control i atenció de les consultes, reclamacions i suggeriments emesos per ciutadans, entitats públiques o privades per a la possible obertura de l'expedient que ha de gestionar i tramitar el Síndic de Greuges o, si escau, orientació o resposta. Atenció al ciutadà i finalitats històriques, estadístiques o científiques.  
2.3. Delegat de protecció de dades  
dpd\_xpjomp@bgd.fk  
2.4. Categories de persones interessades  
Ciutadans. Representants legals. Càrrecs públics.  
2.5. Categories de dades personals  
- Dades especialment protegides: salut, violència de gènere, ideologia, creences, religió, origen racial o ètnic, afiliació sindical i/o política, vida sexual.  
- Dades relatives a la comissió d'infraccions: dades relatives a infraccions administratives o penals.  
- Dades de caràcter identificatiu: NIF/DNI. Nom i cognoms. Adreça. Telèfon. Signatura/empremta, número de la Seguretat Social, imatge/veu. Targeta sanitària. Adreça electrònica.  
- Altres tipus de dades: acadèmiques i professionals. Característiques personals. Circumstàncies socials. Detalls d'ocupació, econòmics, financers i d'assegurances, informació comercial. Transaccions de béns i serveis.  
2.6. Persones destinatàries de cessions  
No es produeixen cessions o comunicacions de dades.  
2.7. Transferències internacionals de dades  
No es produeixen transferències internacionals de dades.  
2.8. Mesures tècniques i organitzatives de seguretat  
Nivell de seguretat alt. Funcions i obligacions del personal. Control d'accessos. Gestió de contrasenyes. Còpies de suport. Dispositius d'emmagatzematge. Registre d'incidències.  
2.9. Legitimació per al tractament de les dades  
Llei 11/1988, de 26 de desembre, del Síndic de Greuges. Consentiment de l'afectat.  
2.10 Terminis de conservació de les dades  
Es conservaran durant el temps necessari per a complir amb la finalitat per a la qual es van demanar i per a determinar les possibles responsabilitats que es pogueren derivar d'aquesta finalitat i del tractament de les dades. Hi serà aplicable el que disposa la normativa d'arxius i documentació.  
3. Activitat: personal  
3.1. Responsable  
Junta de Coordinació i Règim Interior del Síndic de Greuges.  
3.2. Finalitats  
Gestió de recursos humans. Control de presència. Biblioteca. Elaboració, confecció, control i gestió de les nòmines. Dietes. Ajudes socials. Pla de pensions. Prevenció de riscos laborals del personal de la institució.  
3.3. Delegat de protecció de dades  
dpd\_jswiwv@qcy.qc  
3.4. Categories de persones interessades  
Empleats. Representants legals.  
3.5. Categories de dades personals  
- Dades de caràcter identificatiu: NIF/DNI. Nom i cognoms. Adreça. Telèfon. Signatura/empremta, número de la Seguretat Social, imatge/veu. Correu electrònic.  
- Altres tipus de dades: acadèmiques i professionals. Característiques personals. Detalls d'ocupació, econòmics, financers i d'assegurances. Informació comercial.  
3.6. Persones destinatàries de cessions  
Organismes de la Seguretat Social. Hisenda pública i Administració tributària. Bancs, caixes d'estalvi i caixes rurals. Altres entitats financeres. Entitats asseguradores. Sindicats i Junta de Personal. Entitat gestora i depositària del pla de pensions. Publicacions en taulers, diaris o butlletins oficials. Òrgans judicials. Diputació Provincial. Mutualitats.  
  
3.7. Transferències internacionals de dades  
No es produeixen transferències internacionals de dades.  
3.8. Mesures tècniques i organitzatives de seguretat  
Nivell de seguretat alt. Funcions i obligacions del personal. Control d'accessos. Gestió de contrasenyes. Còpies de suport. Dispositius d'emmagatzematge. Registre d'incidències.  
3.9. Legitimació per al tractament de les dades  
Llei 11/1988, de 26 de desembre, del Síndic de Greuges. Consentiment de l'afectat.  
3.10 Terminis de conservació de les dades  
Es conservaran durant el temps necessari per a complir amb la finalitat per a la qual es van demanar i per a determinar les possibles responsabilitats que es pogueren derivar d'aquesta finalitat i del tractament de les dades. Hi serà aplicable el que disposa la normativa d'arxius i documentació.  
4. Activitat: relacions institucionals  
4.1. Responsable  
Junta de Coordinació i Règim Interior del Síndic de Greuges.  
4.2. Finalitats  
Manteniment d'agenda amb dades de representants dels mitjans de comunicació, institucions públiques o privades, nacionals o internacionals amb les quals el Síndic de Greuges es relaciona a fi de realitzar l'enviament de publicacions i comunicacions. Convocar actes i gestionar les relacions institucionals i de protocol. Concursos escolars de dibuix i redacció. Observatoris del Síndic. Visites institucionals.  
4.3. Delegat de protecció de dades  
dpd\_ecvlvq@zmd.mr  
4.4. Categories de persones interessades  
Ciutadans. Representants legals. Persones de contacte. Càrrecs públics. Destinataris de les publicacions i actes institucionals.  
4.5. Categories de dades personals  
- Dades de caràcter identificatiu: NIF/DNI. Nom i cognoms. Adreça. Telèfon. Signatura/ empremta. Imatge/Veu. Correu electrònic.  
4.6. Persones destinatàries de cessions  
No es produeixen cessions o comunicacions de dades.  
4.7. Transferències internacionals de dades  
No es produeixen transferències internacionals de dades.  
4.8. Mesures tècniques i organitzatives de seguretat  
Nivell de seguretat bàsic. Funcions i obligacions del personal. Gestió de suports. Criteris d'arxivament.  
4.9. Legitimació per al tractament de les dades  
Llei 11/1988, de 26 de desembre, del Síndic de Greuges. Consentiment de l'afectat.  
4.10. Terminis de conservació de les dades  
Es conservaran durant el temps necessari per a complir amb la finalitat per a la qual es van demanar i per a determinar les possibles responsabilitats que es pogueren derivar d'aquesta finalitat i del tractament de les dades. Hi serà aplicable el que disposa la normativa d'arxius i documentació.  
5. Activitat: Registre general  
5.1. Responsable  
Junta de Coordinació i Règim Interior del Síndic de Greuges.  
5.2. Finalitats  
Gestió d'entrada d'escrits o comunicacions que siguen presentats o que es reben en el Síndic de Greuges, com també l'eixida dels escrits i comunicacions oficials dirigits a altres òrgans o particulars.  
  
5.3. Delegat de protecció de dades  
dpd\_nufcml@vvr.ul  
5.4. Categories de persones interessades  
Ciutadans. Representants legals. Càrrecs públics.  
5.5. Categories de dades personals  
- Dades especialment protegides: salut, violència de gènere, ideologia, creences, religió, origen racial o ètnic, afiliació sindical i/o política, vida sexual.  
- Dades relatives a la comissió d'infraccions: dades relatives a infraccions administratives o penals.  
- Dades de caràcter identificatiu: NIF/DNI. Nom i cognoms. Adreça. Telèfon. Signatura/empremta, número de la Seguretat Social, imatge/veu. Targeta sanitària. Adreça electrònica.  
- Altres tipus de dades: acadèmiques i professionals. Característiques personals. Circumstàncies socials. Detalls d'ocupació, econòmics, financers i d'assegurances. Informació comercial. Transaccions de béns i serveis.  
5.6. Persones destinatàries de cessions  
No es produeixen cessions o comunicacions de dades.  
5.7. Transferències internacionals de dades  
No es produeixen transferències internacionals de dades.  
5.8. Mesures tècniques i organitzatives de seguretat  
Nivell de seguretat alt. Funcions i obligacions del personal. Control d'accessos. Gestió de contrasenyes. Còpies de suport. Dispositius d'emmagatzematge. Registre d'incidències.  
5.9. Legitimació per al tractament de les dades  
Llei 11/1988, de 26 de desembre, del Síndic de Greuges. Consentiment de l'afectat.  
5.10 Terminis de conservació de les dades  
Es conservaran durant el temps necessari per a complir amb la finalitat per a la qual es van demanar i per a determinar les possibles responsabilitats que es pogueren derivar d'aquesta finalitat i del tractament de les dades. Hi serà aplicable el que disposa la normativa d'arxius i documentació.  
6. Activitat: gestió econòmica  
6.1. Responsable  
Junta de Coordinació i Règim Interior del Síndic de Greuges.  
6.2. Finalitats  
Gestió i tramitació dels expedients de contractació i despesa. Documents comptables, fiscals o tributaris. La gestió de les adquisicions necessàries per al funcionament de la institució i el pagament als respectius proveïdors, com també la concessió d'ajudes o subvencions econòmiques. Gestió comptable, fiscal i administrativa.  
6.3. Delegat de protecció de dades:  
dpd\_ymxajd@puu.ny  
6.4. Categories de persones interessades  
Empleats. Proveïdors. Representants legals. Beneficiaris. Càrrecs públics.  
6.5. Categories de dades personals  
- Dades de caràcter identificatiu: NIF/DNI. Nom i cognoms. Adreça. Telèfon. Firma/empremta. Adreça electrònica.  
- Altres tipus de dades: econòmiques, financeres i d'assegurances. Informació comercial. Transaccions de béns i serveis. Detalls d'ocupació.  
6.6. Persones destinatàries de cessions  
Hisenda pública i Administració tributària. Bancs, caixes d'estalvi i caixes rurals. Altres entitats financeres. Sindicatura de Comptes de la Comunitat Valenciana. Corts Valencianes. Altres òrgans de l'Administració de l'Estat. Altres òrgans de l'Administració de la Comunitat Autònoma. Òrgans de la Seguretat Social. Òrgans judicials.  
6.7. Transferències internacionals de dades  
No es produeixen transferències internacionals de dades.  
6.8. Mesures tècniques i organitzatives de seguretat  
Nivell de seguretat alt. Funcions i obligacions del personal. Control d'accessos. Gestió de contrasenyes. Còpies de suport. Dispositius d'emmagatzematge. Registre d'incidències.  
6.9. Legitimació per al tractament dels dades  
Llei 11/1988, de 26 de desembre, del Síndic de Greuges. Consentiment de l'afectat.  
6.10 Terminis de conservació de les dades  
Es conservaran durant el temps necessari per a complir amb la finalitat per a la qual es van demanar i per a determinar les possibles responsabilitats que es pogueren derivar d'aquesta finalitat i del tractament de les dades. Hi serà aplicable el que disposa la normativa d'arxius i documentació.  
7. Activitat: videovigilància i control d'accés a la seu  
7.1. Responsable  
Junta de Coordinació i Règim Interior del Síndic de Greuges.  
7.2. Finalitats  
Preservar la seguretat de l'edifici de la institució i de les persones que hi accedeixen o que hi presten els seus serveis. Videovigilància. Seguretat i control d'accés a la seu de la institució.  
7.3. Delegat de protecció de dades:  
dpd\_fnetxw@cjl.bt  
7.4. Categories de persones interessades  
Empleats. Proveïdors. Representants legals. Beneficiaris. Càrrecs públics.  
7.5. Categories de dades personals  
Imatges obtingudes pel sistema de videovigilància.  
7.6. Persones destinatàries de cessions  
Forces i cossos de seguretat. Òrgans judicials.  
7.7. Transferències internacionals de dades  
No es produeixen transferències internacionals de dades.  
7.8. Mesures tècniques i organitzatives de seguretat  
Nivell de seguretat: bàsic. Gestió de suports.  
7.9. Legitimació per al tractament de les dades  
Llei 11/1988, de 26 de desembre, del Síndic de Greuges. Article 11 de la Llei orgànica 2/1986, de 13 de març, de forces i cossos de seguretat.  
7.10 Terminis de conservació de les dades  
Les dades de caràcter personal seran eliminades en un termini màxim d'un mes des de la seua captació.  
8. Activitat: control d'accés a la seu  
8.1. Responsable  
Junta de Coordinació i Règim Interior del Síndic de Greuges.  
8.2. Finalitats  
Seguretat i control d'accés de persones de visita a la seu de la institució.  
8.3. Delegat de protecció de dades:  
dpd\_hllcjw@rue.sy  
8.4. Categories de persones interessades  
Ciutadans visitants. Càrrecs públics.  
8.5. Categories de dades personals  
Les dades que permeten identificar les persones que accedeixen a l'interior de la seu, nom i cognoms, DNI/NIF/document identificatiu, les hores d'entrada i eixida, i motius de la visita.  
8.6. Persones destinatàries de cessions  
Forces i cossos de seguretat. Òrgans judicials.  
8.7. Transferències internacionals de dades  
No es produeixen transferències internacionals de dades.  
8.8. Mesures tècniques i organitzatives de seguretat  
Nivell de seguretat: bàsic. Gestió de suports.  
8.9. Legitimació per al tractament de les dades  
Llei 11/1988, de 26 de desembre, del Síndic de Greuges. Article 11 de la Llei orgànica 2/1986, de 13 de març, de forces i cossos de seguretat  
8.10 Terminis de conservació de les dades  
Les dades de caràcter personal seran eliminades en un termini màxim d'un mes des de la seua captació.  
9. Activitat: suggeriments i reclamacions  
1.1. Responsable  
Junta de Coordinació i Règim Interior del Síndic de Greuges.  
1.2. Finalitats  
1.3. Delegat de protecció de dades:  
dpd\_nmkhef@tgi.my  
1.4. Categories de persones interessades  
Ciutadans. Càrrecs públics.  
  
1.5. Categories de dades personals  
Dades de caràcter identificatiu: NIF/DNI. Nom i cognoms. Adreça. Telèfon. Signatura/empremta. Adreça electrònica.  
1.6. Persones destinatàries de cessions  
No es produeixen cessions o comunicacions de dades.  
1.7. Transferències internacionals de dades  
No es produeixen transferències internacionals de dades.  
1.8. Mesures tècniques i organitzatives de seguretat  
Nivell de seguretat: bàsic. Gestió de suports.  
1.9. Legitimació per al tractament de les dades  
Llei 11/1988, de 26 de desembre, del Síndic de Greuges. Carta de Serveis del Síndic de Greuges.  
1.10 Terminis de conservació de les dades  
Es conservaran durant el temps necessari per a complir amb la finalitat per a la qual es van demanar i per a determinar les possibles responsabilitats que es pogueren derivar d'aquesta finalitat i del tractament de les dades. Hi serà aplicable el que disposa la normativa d'arxius i documentació.  
Aprovada per la Junta de Coordinació i Règim Interior de 20 de gener de 2020.